Noi localități în care românii pot cere certificate de naștere și deces în format digital / De ce trebuie să vină la ghișeu și cât au de așteptat
Românii pot să solicite certificate de naștere și deces în format digital în 33 de noi localități, după ce sistemul IT de înregistrare exclusiv electronică a acestor evenimente de viață a fost extins, a anunțat miercuri MAI. Momentan, pentru eliberarea electronică a acestor acte, cetățenii trebuie să vină la ghișeu și să lase ofițerului de stare civilă emailul, urmând să le primească în maxim trei săptămâni, dacă cererea este făcută în țară, sau între două și șase luni, dacă e făcută în străinătate.